<classify> BEATRICE MOSSES-MANYARA MKAZI wa Kwere Halmashauri ya Mji wa Babati, Rajabu Said22, ambaye ni mbeba mizigo, ameuawa kwa kuchomwa kisu chini ya titi lakushoto akigombania kulipwa Sh 1,500 na mwenzake Cleophace John 28 mkazi waHangoni. Akizungumza na waandishi wa habari jana Kamanda wa PolisiMkoa wa Manyara, Augustino Senga alisema tukio hilo lilitokea juzi eneo la Konaya Mrara. Alisema wabeba mizigo hao walishindwa kuelewana baada yakubeba begi la abiria aliyeshuka eneo hilo na akawalipa ujira wa Sh 1,500. Kamanda Senga alidai kuwa Cleophace maarufu kama Mgogo,alikataa kumpa fedha mwenzake ndipo waliendelea kuzozana hali iliyosababisha Rajabukuchomwa kisu. Aidha alisema baada ya tukio hilo, Jeshi la Polisi kwakushirikiana na raia wema walimkimbiza Hospitali ya Mji wa Babati Mrara kwamatibabu ila baada ya muda alifariki dunia kutokana na kuvuja damu nyingi. Kiini ni ugomvi wa kugombania mgawo wa Sh 1,500 walizopewana abiria baada ya kumbebea mzigo kutoka stendi ya njia panda ya Mrara hadistendi ya zamani na mtuhumiwa alikabidhiwa fedha wakiwa wote wawili iliwagawane ila mwenzake aligoma, alisema Kamanda Senga. Alidai kuwa mtuhumiwa alipoona anaelemewa, ndipo akachomoakisu alichokuwa amekiweka kiunoni na kumchoma mwenzake upande wa kushoto nakuanza kukimbia. Marehemu alimfukuza mtuhumiwa na kupiga kelele kwambaamechomwa kisu na alimkimbiza umbali wa mita 250 ndipo akaanguka chini baada yakuishiwa nguvu na ndipo taarifa zikafika polisi, alidai. Kamanda Senga alisema mwili wa marehemu umehifadhiwaHospitali ya Mji wa Babati Mrara, ukisubiri uchunguzi wa daktari, na mtuhumiwa wamauaji hayo amekamatwa na yupo kwenye mikono ya polisi kwa taratibu zakiuchunguzi na pindi zikapokamilika atafikishwa mahakamani.  <topic>: KITAIFA 